ΑΘΗΝΑ 22/5/2020

ΑΡ. ΠΡΩΤ.: 3001

**ΔΕΛΤΙΟ ΤΥΠΟΥ**

**Συνεχίζουμε τις κινητοποιήσεις**

**16 ΙΟΥΝΙΟΥ 2020**

**Πανελλαδική Συγκέντρωση με Απεργία**

**Οι συγκεντρώσεις της ΠΟΕΔΗΝ χθες Πέμπτη 21/5/2020 ήταν μεγάλες σε όλη τη χώρα (Υπουργείο Υγείας, ΔΥΠΕ)**

**Το Νοσηλευτικό προσωπικό της χώρας απάντησε ότι δεν θα επιτρέψει να περάσει η διαίρεση, ο διχασμός της νοσηλευτικής κοινότητας.**

Το Υπουργείο Υγείας μέχρι στιγμής δεν έχει καταθέσει την Πράξη Νομοθετικού Περιεχομένου που θα περιλάμβανε την εν λόγω διάταξη.

**Είμαστε σε αγωνιστική εγρήγορση!**

Σε περίπτωση που η κυβέρνηση επιχειρήσει αιφνιδιασμό θα απαντήσουμε άμεσα με νέα κινητοποίηση και συγκέντρωση της ίδιας μορφής με της προηγούμενες δύο στάσεις εργασίας.

Το αίτημα για Ενιαίο Κλάδο Νοσηλευτικού προσωπικού με διακριτά όρια και καθήκοντα εντάσσεται στην **Πανελλαδική Κινητοποίηση και Συγκέντρωση** την **Τρίτη 16 Ιουνίου 2020**. **Η εκκίνηση της συγκέντρωσης θα γίνει στην Πλατεία Μαβίλη 8.30πμ και θα καταλήξει στο Υπουργείο Υγείας. Προκηρύσσουμε 24ωρη Απεργία για τα Νοσοκομεία της Περιφέρειας και Στάση Εργασίας 8πμ – 3μμ για την Αττική που μπορεί να διαμορφωθεί η μορφή και οι ώρες της Στάσης με αποφάσεις των Διοικητικών Συμβουλίων των Σωματείων με γνώμονα τη μεγάλη συμμετοχή στη Συγκέντρωση και την Πορεία.**

**Διεκδικούμε:**

* **Ισχυρή Δημόσια Υγεία**
* **Ένταξη στα ΒΑΕ**
* **Μονιμοποίηση εκτάκτων**
* **Αυξήσεις μισθών**
* **Ενιαίο Κλάδο Νοσηλευτικού Προσωπικού**
* **Προσλήψεις μόνιμου προσωπικού**
* **Επαρκή χρηματοδότηση**

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ